จ.นราฯ เกิดเหตุคนร้ายลอบวางระเบิด-ยิงซ้ำ จนท. เสียชีวิต 1 นาย
มีรายงานว่าเมื่อช่วงเย็นที่ผ่านมา กลุ่มผู้ก่อความไม่สงบ ลอบวางระเบิดและยิงซ้ำ ทหารชุดเฉพาะกิจนราธิวาสที่ 30 ขณะกำลังออกลาดตระเวนในพื้นที่หมู่ 7 ตำบลสาวอ อำเภอรือเสาะ จังหวัดนราธิวาส เบื้องต้นมีรายงานว่า ทหารเสียชีวิต 1 นาย บาดเจ็บอีกจำนวนหนึ่งส่วนบริเวณถนนสายสุไหงปาดี-สากอ บ้านจือแล ตำบลริโก๋ อำเภอสุไหงปาดี ชุดเก็บกู้วัตถุระเบิดจังหวัดนราธิวาส เข้าเก็บชิ้นส่วนสะเก็ตระเบิด ซึ่งเกิดขึ้นระหว่าง พ.ต.ท.โสภณ จันทรโชติ สารวัตรป้องกันและปราบปรามสถานีตำรวจภูธรสุไหงปาดี และ นายณรงค์ชัย สกุลอ่อน ปลัดอำเภอสุไหงปาดี นำกำลังเดินทางเข้าตรวจค้นบ้านดอเฮะ ตำบลริโก๋ แรงระเบิดทำให้อาสาสมัครรักษาดินแดนบาดเจ็บ 1 นาย ตรวจสอบพบว่าระเบิดที่ก่อเหตุเป็นระเบิดชนิดแสวงเครื่อง บรรจุในถังแก๊สหุงต้ม น้ำหนักประมาณ 40 กิโลกรัมลอบยิงเจ้าหน้าที่ จ.ปัตตานี เจ็บสาหัสที่จังหวัดปัตตานี ผู้ก่อเหตุจำนวน 2 คน ใช้อาวุธปืนพกสั้นขนาดจุด 38 มิลลิเมตร ยิงนายอับดุลเลาะ เปาะโก๊ะ อาสาสมัครรักษาดินแดนอำเภอปานาเระ บริเวณหน้ามัสยิดบ้านน้ำบ่อ ตำบลน้ำบ่อ ได้รับบาดเจ็บสาหัสสอบสวนทราบว่า ก่อนเกิดเหตุอาสาสมัครอับดุลเลาะ ขับรถจักรยานยนต์ออกจากบ้านพักเพื่อไปละหมาดวันศุกร์ เมื่อถึงหน้ามัสยิดกลุ่มผู้ก่อเหตุขี่รถจักรยานต์ประกบยิงบริเวณศรีษะและลำตัว ก่อนจะหลบหนีไป ส่วนสาเหตุคาดว่าเป็นการสร้างสถานการณ์
 กลุ่มผู้ก่อความไม่สงบ ลอบวางระเบิดและยิงซ้ำ ทหารชุดเฉพาะกิจนราธิวาสที่ 30 ขณะกำลังออกลาดตระเวน เบื้องต้นทหารเสียชีวิต 1 นาย 
จ.นราฯ,ยิงซ้ำ,ลอบวางระเบิด